IMISLab/GreekWikipedia huggingface dataset:
Ιερά Μητρόπολις Ατλάντας

Η Ιερά Μητρόπολις Ατλάντας (αγγλικά: Metropolis of Atlanta‎) είναι μία από τις μητροπόλεις της Ιεράς Αρχιεπισκοπής Αμερικής, η οποία υπάγεται στο Οικουμενικό Πατριαρχείο. Σημερινός της Μητροπολίτης είναι ο Αλέξιος Παναγιωτόπουλος. Η δικαιοδοσία της Ιεράς Μητρόπολης, περιλαμβάνει τις πολιτείες: Τζόρτζια, Βόρεια Καρολίνα, Λουιζιάνα, Αλαμπάμα, Τενεσί, Φλόριντα, Νότια Καρολίνα και Μισισίπι.

 Το 1939, ο Επίσκοπος Ιεραπόλεως Γερμανός ορίστηκε από τον τότε Αρχιεπίσκοπο Αθηναγόρα για να ποιμάνει την περιοχή των νότιων Πολιτειών. Το 1942 ιδρύθηκε η όγδοη Αρχιεπισκοπική Περιφέρεια της Αρχιεπισκοπής Αμερικής, με έδρα της το Σάρλοτ της Βόρειας Καρολίνας. Το 1960, η έδρα της μεταφέρθηκε στη Νέα Ορλεάνη της Λουιζιάνα. Το 1964, ο Επίσκοπος Χαριουπόλεως Αιμιλιανός ορίστηκε επικεφαλής της Αρχιεπισκοπικής Περιφέρειας στο Σάρλοτ της Βόρειας Καρολίνας. Το 1979, η Αμερικανική Αρχιεπισκοπή αναδιοργανώθηκε με την απόφαση της Ιεράς Συνόδου του Πατριαρχείου Κωνσταντινουπόλεως: οι Αρχιεπισκοπικές Περιφέρειες μετατράπηκαν σε πλήρεις επισκοπές, συμπεριλαμβανομένης της Επισκοπής Σάρλοτ στη θέση της Πέμπτης Περιφέρειας. Το 1981, η Επισκοπή Σάρλοτ μετονομάστηκε σε Επισκοπή Ατλάντας, με έδρα την Ατλάντα της Γεωργίας. Τον Δεκέμβριο του 2002, οι Επισκοπές της Αρχιεπισκοπής εξυψώθηκαν σε Μητροπόλεις, και αυτό συνέβη και με την Μητρόπολη Ατλάντας. Επίσημη ιστοσελίδα
Πανελλήνιο πρωτάθλημα ανώμαλου δρόμου ανδρών 1927

Tο Πανελλήνιο πρωτάθλημα ανώμαλου δρόμου ανδρών του 1927 διεξήχθη την Κυριακή 27 Μαρτίου 1926, στην Αθήνα με διοργανωτή στον ΣΕΓΑΣ. Η εκκίνηση και ο τερματισμός έγιναν στο Παναθηναϊκό Στάδιο. Νικητής σύλλογος αναδείχθηκε ο Εθνικός Γ.Σ., στον οποίο απονεμήθηκε το ετήσιο επαμειβόμενο έπαθλο του ΣΕΓΑΣ, το οποίο είχε θεσμοθετηθεί από το 1923.

 Στους αγώνες δήλωσαν συμμετοχή εννέα σύλλογοι (οι πέντε και στον ομαδικό αγώνα): τρεις των Αθηνών, δύο του Πειραιά, ένας του Αμαρουσίου και τρεις της Θεσσαλονίκης με 47 αθλητές, "μεταξύ των οποίων όλοι οι γνωστοί πρωταθλητές". Τελικά, στη γραμμή εκκίνησης παρουσιάστηκαν 22 δρομείς από πέντε σωματεία, από τα οποία τα τρία είχαν πλήρεις ομάδες για τον ομαδικό αγώνα. Τερμάτισαν 21 δρομείς. Η διαδρομή είχε μήκος περίπου 10.000μ (τελικά βρέθηκε να έχει μήκος 8.500μ) και ορίστηκε ως εξής: εκκίνηση στο Στάδιο, δύο στροφές και έξοδος από τα Προπύλαια, οδοί Ανύτης, Ερατοσθένους, πλατεία Πλαστήρα, Ιπποδάμου, Αριστοξένους, Ξενοκλέους, ΒΑ παρυφή δασυλλίου Προφήτου Ηλιού, διάβασις χαράδρας, οδοί Στράβωνος, Αριστάρχου, Θεαγένους, χαράδρα, Νοσοκομείο Συγγρού, διάβαση χαράδρας, διασταύρωση καροποίητης ανατολικής οδού, είσοδος συνοικισμού Καισαριανής, οδοί Μοσχονησίων, Ελευσίνος (τετράγωνα 39 ως 44), έξοδος συνοικισμού, χαράδρα, δασύλλιο παλιού πεδίου βολής 1ου συντάγματος πεζικού, δρόμος ως 700μ προ του Αγίου Ιωάννου Καισαριανής, αναστροφή και επιστροφή δια της αυτής διαδρομής, είσοδος στο Στάδιο ως τα 3/4 του στίβου και τερματισμός. Νικητής στο ατομικό αναδείχθηκε ο Αλέξανδρος Κράνης του Εθνικού Αθηνών, για τρίτη φορά, με δεύτερο το νεότερο αδερφό του. Στον ομαδικό αγώνα (ομάδες 4 αθλητών) επικράτησε ο Εθνικός Γ.Σ. για δεύτερη συνεχόμενη χρονιά. Κατά την διεξαγωγή του αγώνα δρόμου και μέχρι να επιστρέψουν οι δρομείς, στο Στάδιο τελούνταν οι τελικοί αγώνες του πρωταθλήματος βόλεϊ γυναικών καθώς και προσκοπικές επιδείξεις που συγκέντρωσαν χιλιάδες θεατών. Μεταξύ των θεατών και ο πρωθυπουργός Αλέξανδρος Ζαΐμης που έκανε τις απονομές. *Σημείωση: Δεν μετείχαν στον ομαδικό αγώνα. "Εμπρός", 24/3/1927. "Εμπρός", 25/3/1927. "Εμπρός", 26/3/1927. "Εμπρός", 28/3/1927. "Αθλητικός Κόσμος", τ. 48-3/4/1927. Αρχειοθετήθηκε 2016-03-05 στο Wayback Machine.
Καλλιτεχνική παγοδρομία στους Χειμερινούς Ολυμπιακούς Αγώνες 2014

Η καλλιτεχνική παγοδρομία στους Χειμερινούς Ολυμπιακούς Αγώνες 2014 διεξήχθησαν στο Iceberg Skating Palace του Σότσι. Πέντε αγωνίσματα έγιναν στις 6–22 Φεβρουαρίου 2014. Για πρώτη φορά διεξήχθη ένα ομαδικό αγώνισμα στο καλλιτεχνικό πατινάζ. Για το λόγο αυτό και για πρώτη φορά στην ιστορία των Αγώνων, οι αγώνες του καλλιτεχνικού πατινάζ ξεκίνησαν πριν την τελετή έναρξης.

 Ακολουθεί το πρόγραμμα και για τα 5 αγωνίσματα.Όλες οι ώρες είναι (UTC+4). *Υποδηλώνει ότι οι αθλητές/τριες αγωνίστηκαν μόνο στο μικρής διάρκειας πρόγραμμα/χορό. **Υποδηλώνει ότι οι αθλητές/τριες αγωνίστηκαν μόνο στο μεγάλης διάρκειας πρόγραμμα/χορό. Μία Εθνική Ολυμπιακή Επιτροπή μπορεί να έχει υποψήφιους μέχρι και 18 αθλητές, με το μέγιστο αριθμό των 9 για τους άντρες και 9 για τις γυναίκες. Ο ανώτερος αριθμός αθλητών που μπορεί να συμμετέχουν είναι 158. Συνολικά πήραν μέρος 149 αθλητές από 30 χώρες, με τον αριθμό των αθλητών σε παρένθεση. Για πρώτη φορά έλαβαν μέρος στο αγώνισμα αυτό η Βραζιλία και οι Φιλιππίνες. Αυστραλία (4) Αυστρία (4) Αζερμπαϊτζάν (2) Βέλγιο (1) Βραζιλία (1) Καναδάς (17) Κίνα (9) Τσεχία (3) Εσθονία (2) Γαλλία (9) Γεωργία (1) Γερμανία (10) Ηνωμένο Βασίλειο (6) Ισραήλ (3) Ιταλία (11) Ιαπωνία (10) Καζακστάν (2) Λιθουανία (2) Νορβηγία (1) Φιλιππίνες (1) Ρουμανία (1) Ρωσία (15) Σλοβακία (1) Νότια Κορέα (3) Ισπανία (4) Σουηδία (2) Τουρκία (2) Ουκρανία (6) ΗΠΑ (15) Ουζμπεκιστάν (1)
Άγιος Γεώργιος Αυλώνος Εύβοιας

Ο Άγιος Γεώργιος είναι χωριό του δήμου Κύμης-Αλιβερίου της Περιφερειακής Ενότητας Εύβοιας. Σύμφωνα με την απογραφή του 2011 έχει 280 κατοίκους. Είναι κτισμένο σε υψόμετρο 200 μ. σε πλαγιά δύο λόφων, βόρεια του ποταμού Χόνδρου. Η οικονομία του χωριού είναι αγροτική.

 Το χωριό αναφέρεται σε οθωμανικό φορολογικό κατάστιχο του 1474 με την ονομασία Ayo Yorgi. Σύμφωνα με το κατάστιχο, είχε 44 σπίτια. Το χωριό καταστράφηκε από τους Οθωμανούς το 1688 κατά την επανάσταση του Μοροζίνι στην επαρχία Καρυστίας. Όσοι επέζησαν από την καταστροφή έκτισαν το χωριό στη σημερινή θέση.Το 1836 ο Άγιος Γεώργιος προσαρτήθηκε στον δήμο Δυστίων και το 1848 στο δήμο Αυλώνος. Με την κατάργηση των δήμων το 1912 ορίστηκε έδρα κοινότητας. Με το σχέδιο Καποδίστριας προσαρτήθηκε στον δήμο Αυλώνος και με το σχέδιο Καλλικράτης προσαρτήθηκε στον δήμο Κύμης-Αλιβερίου. Η πορεία του πληθυσμού σύμφωνα με τις απογραφές: Στην περιοχή του χωριού υπάρχουν οχτώ εκκλησίες. Από αυτές μεγαλύτερο ενδιαφέρον παρουσιάζει ο ναός του Αγίου Γεωργίου, από τον οποίο πήρε το όνομά του το χωριό, και ο ναός του Αγίου Ιωάννη του Κεσκεσά ή Ρεβυθά. Ο ναός του Αγίου Ιωάννη κτίστηκε αρχικά τον 13ο αιώνα στη μορφή του δικιόνιου στραυροειδή ναού με τρούλο, αλλά λόγω μεταγενέστερων επεμβάσεων έχει γίνει μονόχωρος. Από την πρώτη φάση του ναού σώζεται ο νότιος τοίχος. Ο ναός επισκευάστηκε το 1895. Γιορτάζει τις 29 Αυγούστου, οπότε και μοιράζεται στους επισκέπτες ρεβυθόρυζο ή κεσκέσι, από το οποίο πήρε το σημερινό του όνομα.Νότια του οικισμού βρισκόταν η μονή του Αγίου Γεωργίου στο Μπερνάγι. Η μονή λειτουργούσε μέχρι το 1833, οπότε και έκλεισε επειδή είχε λιγότερους από έξι μοναχούς. Σώζεται μόνο το καθολικό της, το οποίο έχει ανακαινιστεί. Ο ναός είναι κτισμένος στον τύπο του σταυρεπίστεγου. Στο παρελθόν έφερε αγιογραφίες, οι οποίες πλέον έχουν ασβεστοποιηθεί. Στη θέση Αρτεμίσια βρίσκεται ο βυζαντινός ναός της Παναγίτσας ή Ζωοδόχου Πηγής.Στη θέση Παλαιοκαστρί σώζεται πύργος των ενετικών χρόνων.
Χαϊντουκική Δημοκρατία του Μιγιάτ Τόμιτς

Η Χαϊντουκική Δημοκρατία του Μιγιάτ Τόμιτς (σερβοκροατικά: Hajdučka Republika Mijata Tomića) είναι αυτοαποκαλούμενο μικροέθνος στη Βοσνία και Ερζεγοβίνη, εκτεινόμενο σε πολλά στρέμματα, ανάμεσα στα βουνά Βραν και Τσβρσνίτσα, στη μέση του εθνικού πάρκου Μπλιντίνιε στη δυτική Ερζεγοβίνη.

 Ο ιδρυτής και πρώτος κυβερνήτης της ο ιδιοκτήτης του μότελ Βίνκο Βούκογια–Λάστβιτς. Η δημοκρατία ιδρύθηκε την ημέρα της Ντίβα Γκραμπόβτσεβα (29 Ιουνίου) το 2002, και πήρε το όνομα από τον διάσημο χαϊντούκ Μίγιατ Τόμιτς, ο οποίος είχε την κρυψώνα του στις κοντινές σπηλιές. Η έδρα της δημοκρατίας βρίσκεται στο ξενοδοχείο Hajdučke vrleti, του οποίου ιδιοκτήτης είναι ο μοναδικός κυβερνήτης του μικροέθνους το οποίο περιλαμβάνει την περιοχή εντός της υψηλότερης κορυφής του βουνό Βραν, το παρεκκλήσι του αγίου Άντε και την εθνική οδό Ρίσοβατς-Κεντζάρα. Έχει 73 υπουργεία.Αυτή η δημοκρατία έχει πρόξενο και πορτπαρόλ. Η ημέρα κρατικής υπόστασης είναι στις 5 Ιουνίου. Αυτή η δημοκρατία έχει επίσης Σύνταγμα, σημαία, διαβατήριο, έδαφος και σύνορα. Ένα σημαντικό πράγμα είναι ότι ο σχηματισμός πολιτικών κομμάτων είναι αυστηρά απαγορευμένος, καθώς και κάθε ενασχόληση με την πολιτική, αφού αυτό δεν είναι καλό για την υγεία του ανθρώπου.Η σημαία του κράτους έχει ένα λευκό φόντο. Στην επάνω αριστερή γωνία είναι κόκκινη και περιλαμβάνει το εθνόσημο του κράτους - σκακιέρα, και στη μέση είναι με μπλε χρώμα και περιλαμβάνει την εικόνα του Μίγιατ Τόμιτς. Τα προβλήματα άρχισαν όταν ο Βίνκο Βούκογια ήθελε να λύσει ένα πρόβλημα σε σχέση με το κύριο δίκτυο παροχής ηλεκτρικού ρεύματος. Δεδομένου ότι αυτή η περιοχή ήταν σε μη διεκδικημένη γη τριών δήμων (Ποσούσιε, Τομισλάβγκραντ και Γιαμπλάιτσα), δεν μπορούσαν να συμφωνήσουν για τον δήμο που θα πέσει η ευθύνη της περιοχής, και όταν ο ιδιοκτήτης του μότελ ζητούσε από οποιονδήποτε από τους δήμους να λύσει το πρόβλημα, τον απέρριπτε, λέγοντας ότι δεν είναι δικό τους πρόβλημα, και τον παρέπεμπε σε ένα από τους άλλους δύο δήμους. Τέλος, έλυσε το πρόβλημα με τα χρήματά του.Έτσι, στην υποτιθέμενη "γη κανενός" ιδρύθηκε το μικροέθνος το 2002. Την ημέρα της ανακήρυξης, η Δύναμη Σταθεροποίησης στη Βοσνία και Ερζεγοβίνη (ΔΣΒΕ) είχε θορυβηθεί από ορισμένα άτομα. Καθώς η ΔΣΒΕ είδε την αληθινή φύση του έργου, εγκαταλείφθηκε την ίδια μέρα. Η δημοκρατία δεν έχει καμία αποσχιστική ή ηγεμονική φιλοδοξία. Χάρη σε αυτό το έργο διασκεδαστική διαμαρτυρίας, το μότελ έγινε ένα από τα πιο δημοφιλή μέρη στη δυτική Ερζεγοβίνη. Κάθε χρόνο, υπάρχει μια εκδήλωση που λέγεται Triba slagat i ostat živ (Να πω ψέματα και να παραμείνω ζωντανός). Αυτό το έργο προσέλκυσε την προσοχή των Βοσνιακών, Κροατικών και Σερβικών μέσων ενημέρωσης, καθώς και ορισμένα μέσα μαζικής ενημέρωσης έξω από τα Βαλκάνια.Στις 16 Οκτωβρίου του 2009, ο Πρόεδρος Βίνκο Βούκογια πέθανε σε αυτοκινητιστικό δυστύχημα, και η κόρη του Μαρία κληρονόμησε τη θέση του και τον τίτλο "χαραμπάσα" (οπλαρχηγός). Το κουμπούρα είναι το νόμισμα αυτού του μικροέθνους. Σύνταγμα, hajduckevrleti-blidinje.com, ανακτήθηκε στις 10 Ιουλίου 2018. (στα Κροατικά)
Κάτω Μέλπεια Μεσσηνίας

Η Κάτω Μέλπεια είναι χωριό της Περιφερειακής Ενότητας Μεσσηνίας, με πληθυσμό 264 κατοίκων, σύμφωνα με την Απογραφή του 2011. Διοικητικά ανήκει ως Κοινότητα Κάτω Μέλπειας (οικισμοί Κάτω Μέλπεια και Βράχος), στη Δημοτική Ενότητα Ανδανίας (πρώην Δήμος Ανδανίας), του Δήμου Οιχαλίας.

 Η Κάτω Μέλπεια είναι χωριό της Άνω (βόρειας) Μεσσηνίας, ριζωμένη σε 175 μέτρα υψόμετρο, στους πρόποδες του όρους Τετράζιο. Απέχει 40 χλμ. από την Καλαμάτα και 15 χλμ. από το Μελιγαλά, που είναι η έδρα του Δήμου Οιχαλίας. Σύμφωνα με ιστορικά συγγράματα, ο οικισμός άρχιζε να κτίζεται το 1260 π.Χ., την εποχή του βασιλιά Νέστορα της Πύλου, στη θέση Γκρεμπένη, πάνω από τις Πηγές Κουμπέ και κάτω από το Φράγκικο Κάστρο, που χτίστηκε βέβαια πολύ αργότερα, το 1300 μ.Χ.. Το 612 π.Χ. η περιοχή κατοικήθηκε από τους Αλκμαιωνίδες, που τους εξόρισαν οι Αθηναίοι, επειδή θεωρήθηκαν υπεύθυνοι για το θάνατο του Κύλωνα και την πόλη την ονόμασαν Γαλάζιον. Έχουν βρεθεί αρχαιολογικά ευρήματα και ερείπια αρχαίου ναού. Κάποιες πέτρες που πιστεύεται ότι προέρχονται από το βωμό του Απόλλωνα, έχουν εντοιχισθεί στις βρύσες του Κουμπέ. Περίπου το 8ο μ.Χ. αιώνα στην περιοχή εγκαταστάθηκαν έποικοι Σλάβοι Μηλιγγοί και δημιούργησαν τους οικισμούς άνω και κάτω Γαράντζα, που στη γλώσσα τους, σημαίνει ασφάλεια.Το 1927 μ.Χ., μετονομάσθηκε σε Κάτω Μέλπεια.Η Κάτω Μέλπεια διαθέτει Λαογραφικό Μουσείο με πολλά αξιόλογα εκθέματα, καθώς επίσης και δανειστική βιβλιοθήκη. Στην περιοχή υπάρχουν καταρράκτες, λίμνες και φαράγγια, σε πολυ μικρή απόσταση από το χωριό.Υπάρχει ένα μονοπάτι που ενώνει την Κάτω Μέλπεια με την Άνω Μέλπεια, πεζοπορική διαδρομή 5 ωρών περίπου, μέσα σε πυκνή βλάστηση και τρεχούμενα νερά. Η όμορφη Κάτω Μέλπεια (βίντεο στο youtube). Κάτω Μέλπεια Μεσσηνίας, τοπία (βίντεο στο youtube). Ο Κουμπές στην Κάτω Μέλπεια Μεσσηνίας (βίντεο στο youtube). Οι καταρράκτες στην Κάτω Μέλπεια Μεσσηνίας (βίντεο στο youtube). Κάτω Μέλπεια Μεσσηνίας (σελίδα στο facebook).
Κύπελλο Ελλάδος ποδοσφαίρου ανδρών 1959-60

Το Κύπελλο Ελλάδας 1960 κατέκτησε ο Ολυμπιακός, κερδίζοντας 3-0 στον επαναληπτικό τελικό τον Παναθηναϊκό (πρώτος αγώνας 1-1). Στις εκπλήξεις της διοργάνωσης υπήρξε τόσο ο αποκλεισμός της ΑΕΚ στη Χαλκίδα από τον Ολυμπιακό Χαλκίδας, όσο και ο αποκλεισμός του Απόλλωνα Καλαμαριάς από τους Ακρίτες Συκεών.

 1Ο Παναθηναϊκός προκρίθηκε με στρίψιμο κέρματος Κυριακή 7 Αυγούστου 1960 Γήπεδο Λεωφόρου Αλεξάνδρας Παναθηναϊκός - Ολυμπιακός 1-1 παρ.Ολυμπιακός: Θεοδωρίδης, Ρωσσίδης, Λαιμός, Πολυχρονίου, Στεφανάκος, Κοτρίδης, Μπέμπης, Γκαβέτσος, Σιδέρης, Υφαντής, Κ. Παπάζογλου Παναθηναϊκός: Boυτσαράς, Τζoυνάκoς, Λινοξυλάκης, Μανταράκης, Ανδρέου, Νεμπίδης, Θεοφάνης, Παπαεμμανουήλ, Μπενάρδος, Δομάζος, Πανάκης Διαιτητής: Πέρεθ (Ισπανός) Σκόρερς: 17' Παπαεμμανουήλ, 50' Μπέμπης Κυριακή 11 Σεπτεμβρίου 1960 Στάδιο Καραϊσκάκη Ολυμπιακός - Παναθηναϊκός 3-0Ολυμπιακός: Θεοδωρίδης, Ρωσσίδης, Στεφανάκος, Λαιμός, Πολυχρονίου, Κοτρίδης, Ψύχος, Σιδέρης, Υφαντής, Α. Παπάζογλου, Μπέμπης Παναθηναϊκός: Βουτσαράς, Τζουνάκος, Λινοξυλάκης, Μανταράκης, Νεμπίδης, Ανδρέου, Θεοφάνης, Παπαεμμανουήλ, Μπενάρδος, Δομάζος, Πανάκης Διαιτητής: Πέρεθ (Ισπανός) Σκόρερς: 25' και 35' Πολυχρονίου, 82' Σιδέρης Ιστοσελίδα ΕΠΟ, Κύπελλα Ελλάδας 1951 έως 1960, μορφή pdf
Ρεφορμισμός

Ο όρος ρεφορμισμός (γαλλ.: reformisme, λατιν.: reformo) είναι όρος της πολιτικής με τον οποίον, από τα τέλη του 19ου αιώνα, στο πλαίσιο του σοσιαλιστικού κινήματος, χαρακτηρίστηκε κάθε πολιτική τάση εγκατάλειψης της επαναστατικής ανατροπής του κεφαλαιοκρατικού καθεστώτος (επαναστατικός σοσιαλισμός) και αντικατάσταση αυτής με προσπάθεια επίτευξης μεταρρυθμίσεων μέσα από τους κόλπους του ίδιου του καπιταλιστικού συστήματος και της, συνδεδεμένης με αυτό, φιλελεύθερης δημοκρατίας (π.χ. μέσω κοινοβουλευτικής δράσης περιοριζόμενης από το αστικό σύνταγμα). Έτσι οι ελευθεριακοί και οι λενινιστές σοσιαλιστές αποκαλούν συνήθως ρεφορμιστές τους σοσιαλδημοκράτες. Ορισμένες φορές ο όρος επεκτείνεται και για να περιγράψει τον ευρωκομμουνισμό, λόγω της δέσμευσής του στον σταδιακό και ομαλό σοσιαλιστικό μετασχηματισμό της κοινωνίας μέσα από τους θεσμούς της αστικής δημοκρατίας.

 Επιπρόσθετα ο όρος «ρεφορμισμός» από πολιτική άποψη, σημαίνει την ενσωμάτωση της στρατηγικής κομμουνιστικών και γενικότερα αριστερών κομμάτων και οργανώσεων στις ανάγκες του αστικού καπιταλιστικού συστήματος, καθώς απεμπολείται η προοπτική ολικής ρήξης με την αστική εξουσία. Ανεξάρτητα από τους διακηρυγμένους στόχους και τη φρασεολογία που χρησιμοποιεί ο ρεφορμισμός, η εγκατάλειψη της στρατηγικής της ανατροπής της αστικής εξουσίας περιλαμβάνει την υιοθέτηση της αντίληψης περί «εργασιακής ειρήνης» (ομαλής διεξαγωγής των παραγωγικών δραστηριοτήτων σε συνθήκες ιδιωτικής ιδιοκτησίας των μέσων παραγωγής και ιεραρχικών ταξικών σχέσεων), ειρηνικής συνύπαρξης της αστικής και της εργατικής τάξης, τα συμφέροντα των οποίων όμως είναι αντίθετα κατά τη σοσιαλιστική θεωρία. Επιπλέον ο όρος αναφέρεται στην υιοθέτηση αστικών τακτικών, αντιλήψεων και συμπεριφορών, τόσο στην εσωτερική λειτουργία μίας αριστερής οργάνωσης όσο και στην εξωστρεφή δράση της. Ο όρος είναι παρόμοιος με τον ρεβιζιονισμό. Σήμερα ο όρος ρεφορμισμός μπορεί να χρησιμοποιείται και έξω από τα στενά πλαίσια του ιστορικού σοσιαλισμού, αλλά με παρόμοια χροιά. Ενδεικτικά, στο οικολογικό κίνημα, οι κοινωνικοί οικολόγοι, οι οικοσοσιαλιστές ή οι οικοαναρχικοί αποκαλούν ορισμένες φορές ρεφορμιστικά τα πράσινα κόμματα της πολιτικής οικολογίας.
Τζέσε Όουενς

Ο Τζέσε Όουενς (James Cleveland "Jesse" Owens, 12 Σεπτεμβρίου 1913 - 31 Μαρτίου 1980) ήταν Αμερικανός αθλητής του στίβου. Συμμετείχε στους Ολυμπιακούς Αγώνες του 1936 στο Βερολίνο, όπου και κέρδισε 4 χρυσά μετάλλια στα 100 μέτρα, στα 200 μέτρα, στο άλμα εις μήκος και αγωνιζόμενος στη Σκυταλοδρομία 4x100. Θεωρείται ένας από τους διασημότερους και σπουδαιότερους αθλητές όλων των εποχών.

 Ο Τζέιμς Κλίβελαντ Όουενς γεννήθηκε στις 12 Σεπτεμβρίου 1913 στο Όουκβιλ της Αλαμπάμα και ήταν το έβδομο από έντεκα παιδιά των Χένρι και Έμμα Αλεξάντερ Όουενς. Αναγνωρίστηκε σε εθνικό επίπεδο το 1933 στους Εθνικούς Αγώνες Στίβου Λυκείων των ΗΠΑ που διεξαγόταν στο Σικάγο, όπου ισοφάρισε το παγκόσμιο ρεκόρ των 100 γιαρδών (91 μέτρα) και πήδηξε 24 πόδια και ½ της ίντσας (7,56 μέτρα) στο άλμα εις μήκος. Αργότερα, ο Όουενς μπήκε στο Πανεπιστήμιο Οχάιο Στέιτ με αθλητική υποτροφία. Στις 25 Μαΐου 1935, στο Ανν Άρμπορ του Μίσιγκαν κατέρριψε 3 παγκόσμια ρεκόρ και ισοφάρισε ένα τέταρτο. Στους Ολυμπιακούς Αγώνες το 1936, ο Τζέσε Όουενς κέρδισε 4 χρυσά ολυμπιακά μετάλλια, προκαλώντας έκπληξη και θαυμασμό, αλλά και την οργή των φυλετιστών του Γ' Ράιχ, κυρίως του Χίτλερ. Βέβαια ο ίδιος, ο Τζέσε Όουενς δήλωσε: Ο Χίτλερ έπρεπε να έρθει και να φύγει απ’ το στάδιο πολύ συγκεκριμένες ώρες. Χρειάστηκε να αποχωρήσει πριν την απονομή των μεταλλίων για τα 100 μέτρα, αλλά πριν φύγει έτυχε να περάσω δίπλα απ’ τις θέσεις του επιτελείου του. Με χαιρέτησε από μακριά και τον χαιρέτησα κι εγώ. Στο βιβλίο του Τζέρεμι Σαπ, για τους Ολυμπιακούς του ’36, υπάρχει η εξής δήλωση του Όουενς: Δεν με σνόμπαρε ο Χίτλερ, αλλά ο Φράνκλιν Ρούσβελτ. Ο Πρόεδρος δεν μου έστειλε ούτε ένα τηλεγράφημα...Σημείωσε και παγκόσμιο ρεκόρ στο άλμα σε μήκος, το οποίο έμεινε ακατάρριπτο για 25 χρόνια (καταρρίφθηκε το 1960 από τον Ραλφ Μπόστον). Ο Τζέσε Όουενς εγκατέλειψε τον αθλητισμό, ενώ ύστερα από 35 χρόνια καπνίσματος πέθανε στις 31 Μαρτίου 1980 στο Τούσον της Αριζόνα, σε ηλικία 66 ετών.
Αδαρνάσης Δ΄ του Κλαρτζέτι

Ο Aδαρνάσης Β΄, γεωργιανά: ადარნასე Adarnase II (απεβ. το 945) από τον Οίκο των Βαγρατιδών-Ιβηρίας του κλάδου του Tάο-Κλαρτζέτι ήταν πρίγκιπας της Ιβηρίας (μετέπειτα Γεωργίας).

 Ήταν ο μεγαλύτερος γιος του πρίγκιπα Βαγράτ Α΄ του Κλαρτζέτι. Ο Aδαρνάσης Β΄ έλαβε τον τίτλο του κουροπαλάτη από τον Αυτοκράτορα Λέοντα ΣΤ΄ των Μακεδόνων. Ο Αδαρνάσης Β΄ έγινε μοναχός και άλλαξε το όνομά του σε Βασίλειος.
Δυναστεία των Μιθριδατιδών

Η Δυναστεία των ηγεμόνων του Πόντου ιδρύθηκε το 281 από τον Μιθριδάτη Α΄ του Πόντου, Πέρση ευγενή, που δημιούργησε στη Μ. Ασία το βασίλειο του Πόντου. Είναι ο ιδρυτής και γι' αυτό καλείται ο Κτίστης. Ήταν σύγχρονος του Δημητρίου Α΄ της Μακεδονίας, του Πολιορκητή. Συνήθη ονόματα των μελών της δυναστείας είναι Μιθριδάτης και Φαρνάκης.

 McGing B.C., «The Kings of Pontus. Some Problems of Identity and Date», RhMus, 129, 1986, 248-259 Meyer Ε., «Geschichte des Königreichs Pontos», Chicago 1968 Molev E.A., «Mithridates Ctistes, ruler of Pontus», The Black Sea Littoral in Hellenistic Times. Materials of the 3rd All-Union Symposium on Black Sea Antiquities. Tsqaltubo 1982, Tbilisi 1985, 581-589, 724 Molev E.A., «On the Origin of the Mithridates Dynasty in Pontus», VDI, 1983, 131-139
BRA Braathens Regional Airlines

Η BRA Braathens Regional Airlines είναι νορβηγική και σουηδική αεροπορική εταιρία που ιδρύθηκε το 2016. Είναι αδελφική εταιρεία με τις Braathens Regional Airways και Braathens Regional Airlines. Η εταιρεία έχει την έδρα της στη Στοκχόλμη.

 Η BRA Braathens Regional Airlines ιδρύθηκε το 2016 με σκοπό να ενώσει την Malmö Aviation και την Sverigeflyg ώστε να προσφέρουν ένα ενιαίο εμπορικό σήμα στη σουηδική αγορά. Από τον ιανουάριο του 2018 ο στόλος της BRA Braathens Regional Airlines αποτελείται από τα ακόλουθα αεροσκάφη: Επίσημη ιστοσελίδαΕπίσημος ιστότοπος
The Best of Judas Priest: Living After Midnight

The Best of Judas Priest: Living After Midnight είναι ο τίτλος της συλλογής τραγουδιών του χέβι μέταλ συγκροτήματος Judas Priest, η οποία κυκλοφόρησε τoν Φεβρουάριο του 1998 μέσω της "Columbia Records". Η συλλογή επανεκδόθηκε στην Ευρώπη το 2002 με διαφορετική και μεγαλύτερη σειρά τραγουδιών. Η συγκεκριμένη κυκλοφορία περιλαμβάνει τραγούδια από το δίσκο "Sin After Sin" του 1977 μέχρι το "Painkiller" του 1990, αλλά και ζωντανές εκτελέσεις τραγουδιών από τα δύο πρώτα τους άλμπουμ, τα οποία εκδόθηκαν από την "Gull Records" και δεν κατείχαν τα δικαιώματα.

 1. The Green Manalishi (Green) - 3:22 2. Living After Midnight (Halford, Tipton, Downing) - 3:30 3. Breaking the Law (Live) (Halford, Tipton, Downing) - 2:21 4. Hot Rockin' (Halford, Tipton, Downing) - 3:14 5. Heading Out to the Highway (Live) (Halford, Tipton, Downing) - 4:33 6. The Hellion (Halford, Tipton, Downing) - 0:42 7. Electric Eye (Halford, Tipton, Downing) - 3:39 8. You've Got Another Thing Comin' (Halford, Tipton, Downing) - 5:04 9. Turbo Lover (Halford, Tipton, Downing) - 4:32 10. Freewheel Burning (Halford, Tipton, Downing) - 4:23 11. Some Heads Are Gonna Roll (Halligan Jr.) - 4:07 12. Metal Meltdown (Halford, Tipton, Downing) - 4:48 13. Ram it Down (Halford, Tipton, Downing) - 4:49 14. Diamonds & Rust (Baez) - 3:39 15. Victim of Changes (Live) (Halford, Tipton, Downing, Atkins) - 7:11 16. Tyrant (Live) (Halford, Tipton) - 4:42 Η σύνθεση του συγκροτήματος κατά την ηχογράφηση του "The Best of Judas Priest: Living After Midnight" είχε την εξής μορφή:Ρομπ Χάλφορντ - φωνητικάΓκλεν Τίπτον - κιθάραΚ.Κ. Ντάουνινγκ - κιθάραΊαν Χιλ - μπάσοΝτέιβ Χόλαντ - τύμπαναΆλαν Μουρ - τύμπαναΣάιμον Φίλιπς - τύμπαναΛες Μπινκς - τύμπαναΣκοτ Τράβις - τύμπανα Allmusic review Sputnik Music review Encyclopaedia Metallum review
Ευφημία της Μείζονος Πολωνίας

Η Ευφημία, πολων. Eufemia Odonicówna (π. 1230 - 15 Φεβρουαρίου μετά το 1281) από τον Οίκο των Πιαστ ήταν κόρη του δούκα της Μεγάλης Πολωνίας και με τον γάμο της έγινε δούκισσα του Οπόλε.

 Ήταν η τρίτη κόρη του Βλάντισλαφ Οντόνιτς δούκα της Μεγάλης (Παλαιάς) Πολωνίας, Κάλιτς, Πόζναν και της Γιαντβίγκας, αμφιλεγόμενης καταγωγής. Παντρεύτηκε το 1251 τον Βλάντισλαφ των Πιαστ-Σιλεσίας δούκα του Οπόλε, Ρατσίμπους, Κάλιτς, Βιέλουν και είχε τέκνα: Μιέσκο Α΄ 1252/56-1315, δούκας του Ρατσίμπους, Τσέσυν. Καζιμίρ 1253/57-1312, δούκας του Οπόλε, Μπύτομ. Μπόλκο Α΄ 1258-1313, δούκας του Οπόλε, Νιεμόντλιν. Κωνσταντία (;) απεβ. 1351, παντρεύτηκε τον Ερρίκο Δ΄ των Πιαστ-Σιλεσίας τον Ενάρετο, δούκα του Βρότσλαφ & υψηλό δούκα της Πολωνίας. Πσεμύσλαφ π.1263-1306, δούκας του Ρατσίμπους. Norbert Mika, Imię Przemysł w wielkopolskiej linii Piastów. Niektóre aspekty stosunków książąt wielkopolskich z Czechami do połowy XIII wieku, [in:] Przemysł II. Odnowienie Królestwa Polskiego edited by Jadwiga Krzyżaniakowej, Poznań 1997, pp. 247-255; Krzysztof Ożóg, Władysław Odonic Plwacz [in:] Piastowie-Leksykon Biograficzny, Kraków 1999, p. 133.
Φρειδερίκη της Σαξονίας-Γκότα-Άλτενμπουργκ

H Φρειδερίκη (γερμ. Friederike von Sachsen-Gotta-Altenburg von Wettin, 17 Ιουλίου 1715 - 2 Μαΐου 1775) από τον Οίκο των Βέττιν ήταν κόρη του Δούκα της Σαξονίας-Γκότα-Άλτενμπουργκ και με τον γάμο της έγινε δούκισσα της Σαξονίας-Βάισενφελς.

 Ήταν η πρώτη (επιζήσασα) κόρη του Φρειδερίκου Β΄ της Σαξονίας-Γκότα-Άλτενμπουργκ και της Μαγδαληνής-Αυγούστας, κόρης του Καρόλου του Άνχαλτ-Τσερμπστ. Παντρεύτηκε το 1734 τον Ιωάννη Αδόλφο Β΄ της Σαξονίας-Βάισενφελς και είχε τέκνα: Κάρολος Φρειδερίκος Αδόλφος 1736-1737. Ιωάννης Αδόλφος 1738. Αύγουστος Αδόλφος 1739-1740. Ιωάννης Γεώργιος Αδόλφος 1740. Φρειδερίκη Αδολφίνη 1741-1751. Brigitte Buhlmann, Ingelore Thara: Kleines Lexikon der Persönlichkeiten der Stadt Bad Langensalza und von Ufhoven, Publisher Rockstuhl. Christoph Gottlob Heinrich: Sächsische Geschichte, Leipzig, 1782, p. 457. Online (retrieved 11 October 2014). Kerstin Sucher, Bernd Wurlitzer: Thüringen, DuMont Publishing, 2006, p. 81. Online (retrieved 11 October 2014). Friederikenschlösschen in: Badlangensalza.de [retrieved 11 October 2014]. Women in Power: 1740-1770 [retrieved 11 October 2014].
Παρτιζάν Βελιγραδίου

Η Παρτίζαν (σερβικά: Југословенско спортско друштво Партизан - Jugoslovensko sportsko društvo Partizan) είναι αθλητικός σύλλογος στο Βελιγράδι της Σερβίας. Οι οπαδοί της ομάδας φέρουν το προσωνύμιο νεκροθάφτες (σερβ. Гробари)

 Η Παρτίζαν ιδρύθηκε στις 4 Οκτωβρίου του 1945 και σε όλη την διάρκεια της Γιουγκοσλαβίας ήταν η ομάδα του στρατού. Χρώματα έχει το κόκκινο, μπλε και μαύρο. Έχει τμήματα ποδοσφαίρου, χάντμπολ, μπάσκετ, βόλει, χόκει και πόλο. Το σωματείο και οι φίλαθλοι της Παρτιζάν αδελφοποιήθηκαν με το σωματείο και τους φιλάθλους του ΠΑΟΚ. Φιναλίστ Τσάμπιονς Λιγκ: 1966 Πρωτάθλημα ποδοσφαίρου Γιουγκοσλαβίας (11): 1947, 1949, 1961, 1962, 1963, 1965, 1976, 1978, 1983, 1986, 1987 Πρωτάθλημα ποδοσφαίρου Σερβίας και Μαυροβουνίου (8): 1993, 1994, 1996, 1997, 1999, 2002, 2003, 2005 Πρωτάθλημα ποδοσφαίρου Σερβίας (8): 2008, 2009, 2010, 2011, 2012, 2013, 2015, 2017 Κύπελλο ποδοσφαίρου Γιουγκοσλαβίας (5): 1947, 1952, 1954, 1957, 1989 Κύπελλο ποδοσφαίρου Σερβίας και Μαυροβουνίου (4): 1993, 1994, 1998, 2001 Κύπελλο Σερβίας (7): 2008, 2009, 2011, 2016, 2017, 2018, 2019. Σούπερ Καπ Γιουγκοσλαβίας (1): 1989. Κύπελλο πρωταθλητριών Ευρώπης (1): 1992 Ευρωπαϊκό κύπελλο Κόρατς (3): 1978, 1979, 1989 Αδριατική Λίγκα (7): 2007, 2008, 2009, 2010, 2011, 2013, 2023 Πρωταθλήματα (Γιουγκοσλαβίας/Σερβίας-Μαυροβουνίου/Σερβίας) (21): 1976, 1979, 1981, 1987, 1992, 1995, 1996, 1997, 2002, 2003, 2004, 2005, 2006, 2007, 2008, 2009, 2010, 2011, 2012, 2013, 2014 Κύπελλο (Γιουγκοσλαβίας/Σερβίας-Μαυροβουνίου/Σερβίας) (14): 1979, 1989, 1992, 1994, 1995, 1999, 2000, 2002, 2008, 2009, 2010, 2011, 2012, 2018. Πρωτάθλημα Γιουγκοσλαβίας/Σερβίας (26): 1963, 1964, 1965, 1966, 1968, 1970, 1972, 1973, 1974, 1975, 1976, 1977, 1978, 1979, 1984, 1987, 1988, 1995, 2002, 2007, 2008, 2009, 2010, 2011, 2012, 2015 Κύπελλο Γιουγκοσλαβίας/Σερβίας (23): 1973, 1974, 1975, 1976, 1977, 1979, 1982, 1985, 1987, 1988, 1990, 1991, 1992, 1993, 1994, 1995, 2002, 2007, 2008, 2009, 2010, 2011, 2012 Κύπελλο Πρωταθλητριών Ευρώπης (7): 1961, 1964, 1966, 1967, 1975, 1976, 2011 Κύπελλο Κυπελλούχων Ευρώπης (1): 1990 Ευρωπαϊκό κύπελλο Λέν Τρόφυ (1): 1998 Super cup Ευρώπης (2): 1991, 2011 Πρωτάθλημα Γιουγκοσλαβίας/Σερβίας (17): 1948, 1951, 1952, 1953, 1954, 1955, 1986, 1994, 1995, 2006, 2007, 2008, 2009, 2010, 2011, 2012, 2013 Πρωτάθλημα Γιουγκοσλαβίας/Σερβίας (11): 1946, 1947, 1949, 1950, 1953, 1967, 1973, 1978, 1990, 1991, 2013 Κύπελλο Γιουγκοσλαβίας (6): 1950, 1964, 1971, 1974, 1989, 1990 Πρωτάθλημα Γιουγκοσλαβίας/Σερβίας (9): 1993, 1994, 1995, 1999, 2002, 2003, 2009, 2011, 2012 Κύπελλο Γιουγκοσλαβίας/Σερβίας (11): 1959, 1966, 1971, 1993, 1994, 1998, 2001, 2007, 2008, 2012, 2013 Επίσημη ιστοσελίδα
Ηλεκτρική εμπέδηση

Εμπέδηση (ή σύνθετη αντίσταση) είναι ένα μέγεθος του ηλεκτρισμού που αναφέρεται σε κυκλώματα εναλλασσομένου ρεύματος. Η εμπέδηση επεκτείνει την έννοια της αντίστασης και σε κυκλώματα εναλλασσομένου ρεύματος όπου η τάση και η ένταση δεν είναι συμφασικά. Σε κυκλώματα συνεχούς ρεύματος ταυτίζεται με την αντίσταση. Η εμπέδηση συμβολίζεται συνήθως με το γράμμα Ζ και συχνά αναγράφεται σε μιγαδική αριθμητική μορφή. Η εμπέδηση μπορεί να είναι επαγωγική ή χωρητική και προκύπτει από την εν σειρά σύνδεση μίας ωμικής αντίστασης με ένα πηνίο ή ένα πυκνωτή αντίστοιχα. Ο όρος εμπέδηση επινοήθηκε από τον Oliver Heaviside το 1886.. Ο πρώτος που χρησιμοποίησε μιγαδική αναπαράσταση της εμπέδησης ήταν ο Arthur Kennelly το 1893. Σύμφωνα με το γενικευμένο νόμο του Ohm, η εμπέδηση ισούται με τον λόγο της τάσης προς την ένταση ηλεκτρικού ρεύματος για μία συγκεκριμένη συχνότητα εναλλασσόμενου ρεύματος όταν η τάση και η ένταση δίνονται σε μιγαδική μορφή. Η τιμή της εμπέδησης ενός κυκλώματος ενδέχεται να μεταβάλλεται με την μεταβολή της συχνότητας του ηλεκτρικού ρεύματος που το διαρρέει και συχνά παριστάνεται ως μιγαδική συνάρτηση της γωνιακής συχνότητας ρεύματος ω. Μονάδα μέτρησης της είναι το Ωμ, όπως και της ωμικής αντίστασης.

 Η εμπέδηση αναπαρίσταται ως μιγαδικός αριθμός είτε σε πολική είτε σε καρτεσιανή μορφή. Η πολική μορφή της εμπέδησης ενός κυκλώματος στο οποίο η διαφορά φάσης μεταξύ έντασης και τάσης είναι θ είναι: Z ~ = Z e j θ {\displaystyle {\tilde {Z}}=Ze^{j\theta }\quad } Στην καρτεσιανή μορφή της εμπέδησης το πραγματικό μέρος αντιστοιχεί στην ωμική συνιστώσα της αντίστασης ενώ το φανταστικό μέρος αντιστοιχεί στην επαγωγική ή στην χωρητική συνιστώσα της αντίστασης. Z ~ = R + j X {\displaystyle {\tilde {Z}}=R+j\mathrm {X} \quad } Η εμπέδηση ενός κυκλώματος που περιέχει μόνο ωμική αντίσταση ισούται με την τιμή της ωμικής αντίστασης, δηλαδή Z ~ R = R . {\displaystyle {\tilde {Z}}_{R}=R.} Αν το κύκλωμα περιέχει μόνο ένα ιδανικό πηνίο και επομένως έχει μόνο επαγωγική αντίσταση η εμπέδηση αυτού του κυκλώματος δίνεται από την παρακάτω σχέση. Z ~ L = j ω L , {\displaystyle {\tilde {Z}}_{L}=j\omega L,} Ή, σε πολικές συντεταγμένες χρησιμοποιώντας τον τύπο του Euler: Z ~ L = ω L e j π 2 , {\displaystyle {\tilde {Z}}_{L}=\omega Le^{j{\frac {\pi }{2}}},} Αν το κύκλωμα περιέχει μόνο πυκνωτή και επομένως έχει μόνο χωρητική αντίσταση η εμπέδηση αυτού του κυκλώματος δίνεται από την παρακάτω σχέση. Z ~ C = 1 j ω C . {\displaystyle {\tilde {Z}}_{C}={\frac {1}{j\omega C}}\,.} Ή, σε πολικές συντεταγμένες χρησιμοποιώντας τον τύπο του Euler: Z ~ C = 1 ω C e j ( − π 2 ) . {\displaystyle {\tilde {Z}}_{C}={\frac {1}{\omega C}}e^{j(-{\frac {\pi }{2}})}.} Στο κύκλωμα RLC σε σειρά το μέτρο της εμπέδησης δίνεται από την σχέση: Z = R 2 + ( ω L − 1 ω C ) 2 {\displaystyle Z={\sqrt {R^{2}+\left(\omega L-{\frac {1}{\omega C}}\right)^{2}}}} Όπου ωL είναι η επαγωγική αντίσταση και 1/ωC η χωρητική. Αυτό προκύπτει προσθέτοντας τις επί μέρους εμπεδήσεις ωμικής αντίστασης, πυκνωτή, και πηνίου και στη συνέχεια λαμβάνοντας το μιγαδικό μέτρο. Περιγραφή της εμπέδησης (κείμενο στα αγγλικά)
Δημήτρης Φατσέας

Ο Δημήτρης Φατσέας υπήρξε πρωταθλητής Ελλάδος και βαλκανιονίκης στίβου κατά τη δεκαετία του ’30 στα 110 μ. εμπ. και στη σκυταλοδρομία 4x100 μ. Ήταν αθλητής του Πανιωνίου Γ.Σ. αλλά η αθλητική καριέρα του υπήρξε σχετικά σύντομη.

 Η Δημήτρης Φατσέας ήταν Ελληνοαμερικανός και ήταν κατιών συγγενής του Ιωάννη Φατσέα, που υπήρξε ένα από τα ιδρυτικά μέλη του Ορφέα Σμύρνης το Σεπτέμβριο του 1890. Εμφανίστηκε στον ελληνικό στίβο το 1935 με τα χρώματα του Πανιωνίου Γ.Σ.. Το έτος αυτό αγωνίστηκε στους Βαλκανικούς Αγώνες της Κωνσταντινούπολης και κατέκτησε δύο χρυσά μετάλλια: στα 110 μ. εμπ. με 15.5 και στη σκυταλοδρομία 4x100 μ. Βαλκανιονίκης 1935: 110 μ.εμπ.: (15.5) 1935: Σκυταλοδρομία 4x100 μ. Πέτρου Λινάρδου, "Η Σμύρνη του Πανιωνίου". Πέτρου Λινάρδου, "Ο Πανιώνιος ριζώνει στη Νέα Σμύρνη (1930-1940)", εφ. Πανιώνιος Κόσμος, φ. 22 (30/5/2009), σελ. 8. Ευάγγελος Ανδρέου, Το αστέρι του πρωταθλητή άναψε... / ο βαλκανιονίκης του μεσοπολέμου Γιάννης Σκιαδάς, EUARCE 2011 ISBN 978-960-99566-0-4 ("Φατσέας" σ. 25,26,102,150)
Τριφύλλι Έβρου

Το Τριφύλλι είναι χωριό του νομού Έβρου. Ανήκει στον Δήμο Αλεξανδρούπολης και βρίσκεται μόλις 40 χιλιόμετρα από την Αλεξανδρούπολη νοτιοανατολικά της επαρχίας Σουφλίου. Συνορεύει με τα χωριά Πέπλος, Ιτέα και Λευκίμμη. Κοντά βρίσκονται και τα χωριά Ταύρη, Θυμαριά και Αρδάνιο. Η ομώνυμη δημοτική κοινότητα, που περιλαμβάνει και το χωριό Ιτέα, είχε το 2021 127 κατοίκους, από 207 το 2011.

 Η πολύ παλιά ονομασία του χωριού ήταν Πασμαξί Ευρήματα πιστοποιούν ότι το χωριό είναι χτισμένο πάνω στην αρχαία Βοκόπολη. Στο αρχαιολογικό μουσείο Κομοτηνής έχει μεταφερθεί το εντοιχισμένο σε βρύση παλιό ανάγλυφο που βρέθηκε με το κουλουριασμένο φίδι που βγαίνει πάνω από ένα στρόγγυλο απιδόσχημο σώμα. Κατά τον καθηγητή αρχαιολογίας Γ. Μπακαλάκη είναι ένα έργο του 4ου αιώνα, ίσως και των πρώιμων ελληνιστικών χρόνων. Το χωριό παλιότερα είχε χωματόδρομους με πολλές λακκούβες και λάσπες. Τα σπίτια ήταν χτισμένα με πλιθιά και πάντα ασβεστωμένα. Παλαιότερα υπήρχε και ένα τριθέσιο δημοτικό σχολείο. Κάθε χρόνο γινόταν το πανηγύρι της Πεντηκοστής, που διοργάνωνε ο Πολιτιστικός Σύλλογος του χωριού. Ο πληθυσμός έχει μειωθεί, καθώς σήμερα δεν ζουν πάνω από 120 άτομα. Στο χωριό μέχρι το 1996 ήταν εγγεγραμμένοι 390 κάτοικοι. Οι περισσότεροι δεν ζούσαν στο χωριό παρά μόνο ψήφιζαν. Οι περισσότεροι έχουν εγκατασταθεί στις Φέρες και στην Αλεξανδρούπολη. Στη θέση της κοινότητας λειτουργεί τώρα αγροτικό ιατρείο. Το δημοτικό σχολείο δε λειτουργεί από το 1990. Υπάρχει καθημερινή συγκοινωνία του ΚΤΕΛ από και προς το χωριό. Όλες οι λειτουργίες και τα μυστήρια της εκκλησίας τελούνται στην εκκλησία του Άγιου Νικόλαου. Μόνο το 15Αύγουστο τελείται μυστήριο στην εκκλησιά της Παναγίας, λόγω ονομαστικής εορτής. Ο Πολιτιστικός Σύλλογος του χωριού σταμάτησε να λειτουργεί από το 1995. Ωστόσο η νεολαία του χωριού τα τελευταία χρόνια προσπαθεί να επαναλειτουργήσει το Σύλλογο. Γεωφυσικά είναι ένα πεδινό χωριό χτισμένο στην πλαγιά ενός λόφου. Το κλίμα είναι ξηρό ηπειρωτικό, που υποδηλώνει ζεστό καλοκαίρι με λίγες βροχές και ψυχρό χειμώνα με πολύ κρύο και χιόνια. Μπροστά από το χωριό περνάει ένας ξηροπόταμος και τριγύρω υπάρχουν βοσκοτόπια και εκτάσεις με χωράφια. Οι περισσότεροι κάτοικοι ασχολούνται με τη γεωργία και την κτηνοτροφία. Τα κυριότερα προϊόντα που παράγουν είναι σιτάρι, βαμβάκι, ηλιόσπορος, καλαμπόκι. Επίσης εκτρέφουν ελεύθερα μικρά και μεγάλα ζώα όπως κατσίκες και αγελάδες. Τα αξιοθέατα του χωριού είναι η βρύση στον πλάτανο και το ηρώον που βρίσκεται στην πλατεία του χωριού. Επίσης ψηλά στην κορυφή του λόφου βρίσκεται το εκκλησάκι του Αη-Γιώργη.
Ελένη Φουρέιρα

Η Ελένη Φουρέιρα (αλβανικά: Eleni Foureira‎, γενν. 7 Μαρτίου 1987, Φιέρι, Αλβανία) είναι Ελληνίδα τραγουδίστρια και στιχουργός αλβανικής καταγωγής. Ξεκίνησε τη σταδιοδρομία της το 2007 ως μέλος των Mystique, αλλά από τη διάλυση του συγκροτήματος το 2010 ακολουθεί σόλο καριέρα. Έχει κυκλοφορήσει πέντε προσωπικούς δίσκους. Το 2018 εκπροσώπησε την Κύπρο στον διαγωνισμό τραγουδιού της Eurovision με το τραγούδι Fuego, καταλαμβάνοντας τη δεύτερη θέση. Ήταν και παραμένει μέχρι και σήμερα η υψηλότερη θέση που κατέλαβε ποτέ η Κύπρος στο διαγωνισμό.

 Συμμετείχε στο φιλανθρωπικό show του MEGA «Just the two of us», μαζί με τον ηθοποιό - τραγουδιστή Παναγιώτη Πετράκη και μαζί κατάφεραν να κερδίσουν την 1η θέση.Από τον Οκτώβριο του 2015 έως τον Μάρτιο του 2016, πρωταγωνίστησε στο μιούζικαλ «Barbarella: The 80's Musical» μαζί με τους Καίτη Γαρμπή, Ήβη Αδάμου, Ιωάννα Πηλιχού και Γιάννη Χατζηγεωργίου στο Θέατρο Πειραιώς 131. Στις 25 Ιανουαρίου 2018 ανακοινώθηκε η εκπροσώπηση της Κύπρου στον Διαγωνισμό Τραγουδιού της Eurovision 2018 που έλαβε χώρα στη Λισαβόνα της Πορτογαλίας, με το dance έθνικ τραγούδι «Fuego», σε στίχους του Άλεξ Παπακωνσταντίνου. Πολλές φορές τα μέσα ασχολήθηκαν με τη καταγωγή της. Τον Ιανουάριο του 2011, δήλωσε στην εφημερίδα Πρώτο Θέμα: «Η μητέρα μου κατάγεται από το Μέτσοβο και ο πατέρας μου έχει Μεξικάνικες ρίζες». Τον Δεκέμβριο του 2010, ο αστυνομικός συντάκτης Γιώργος Σόμπολος στην εκπομπή της Χριστίνας Λαμπίρη αποκάλυψε ότι «το πραγματικό όνομά της είναι: Eντέλα Φουρεράι (Entela Foureraj), ενώ οι γονείς της λέγονται Kristaq (ο πατέρας της) και Μarjeta (η μητέρα της)». Αμέσως μετά την εκπομπή, η ίδια έσπευσε να διαψεύσει τις πληροφορίες, επισημαίνοντας ότι «Το επίθετο και η καταγωγή της οικογένειάς μου είναι από το Μεξικό. Ο καθένας έχει δικαίωμα να λέει ό,τι θέλει και αυτό είναι δεκτό». Αργότερα, η ίδια αποκάλυψε στο περιοδικό Kool: «Έκρυψα πως έχω γεννηθεί στην Αλβανία γιατί στο ξεκίνημά μου πήγαινα στις δισκογραφικές και πριν καλά-καλά μπω στις «Mystique», δεν ήθελαν καν να το ακούνε. Ήταν ταμπού γι' αυτούς». Επίσης δήλωσε ότι αν και ο παππούς της ήταν Έλληνας, είχε αναστολές να πει ότι είναι Βορειοηπειρώτισσα και το μόνο που διασαφήνισε ήταν το μέρος που γεννήθηκε και όχι η εθνικότητά της. Ένα DNA τεστ το 2019 φανέρωσε ότι η Φουρέιρα είναι 68,9% Ελληνίδα και Νοτιοιταλίδα, 29,8% είναι από τα Βαλκάνια και κατά 1,3% Εβραία της διασποράς. Από το 2017, διατηρεί σχέση με τον Ισπανό ποδοσφαιριστή Αλμπέρτο Μποτία. Τον Νοέμβριο του 2022, ανακοίνωσε την εγκυμοσύνη της στο πρώτο της παιδί, μέσω του λογαριασμού της στο Instagram. Στις 7 Φεβρουαρίου του 2023, η Ελένη έφερε στον κόσμο ένα υγιέστατο αγοράκι.
Αγγλοσκοτσέζικο Κύπελλο

Το Αγγλοσκοτσέζικο Κύπελλο (αγγλ.:Anglo-Scottish Cup) ήταν μια διεθνής ποδοσφαιρική διοργάνωση που διεξαγόταν στα τέλη της δεκαετίας του ’70. Συμμετείχαν ομάδες από την Αγγλία και τη Σκοτία που δεν είχαν εξασφαλίσει τη συμμετοχή τους στις ευρωπαϊκές διοργανώσεις. Δημιουργήθηκε το 1975 στη θέση του Κυπέλλου Τεξάκο.

 Το 1975 η Texaco αποσύρθηκε από τη χρηματοδότηση του ομώνυμου κυπέλλου που διεξαγόταν από το 1970-71 μεταξύ ομάδων από την Αγγλία, Σκοτία, Ιρλανδία και Βόρεια Ιρλανδία. Τότε αποφασίστηκε η δημιουργία μιας νέας διοργάνωσης μόνο μεταξύ αγγλικών και σκοτσέζικων συλλόγων, αφού οι έτσι κι αλλιώς οι ιρλανδικές ομάδες είχαν αποχωρήσει από το Κύπελλο Τεξάκο δυο χρόνια νωρίτερα. Η νέα διοργάνωση είχε παρόμοια μορφή με τη προηγούμενη. Στην πρώτη φάση συμμετείχαν 24 ομάδες: 16 αγγλικές και 8 σκοτσέζικες. Οι αγγλικές χωρίζονταν σε 4 ομίλους, οι νικητές των οποίων προκρίνονταν στα προημιτελικά. Οι 8 σκοτσέζικες έδιναν διπλούς αγώνες νοκ-άουτ για να ξεχωρίσουν οι 4 των προημιτελικών. Έπειτα η διοργάνωση συνεχιζόταν με σύστημα διπλών αγώνων νοκ-άουτ ως τον τελικό. Όμως, στα προημιτελικά δεν επιτρεπόταν να κληρωθούν αντίπαλοι ομάδες από την ίδια χώρα. Τις πρώτες σεζόν μετείχαν ομάδες της Α΄ κατηγορίας που δεν είχαν εξασφαλίσει τη συμμετοχή τους στις ευρωπαϊκές διοργανώσεις. Όμως, ορισμένες συγκροτούσαν ενδεκάδες με πολλούς αναπληρωματικούς. Μάλιστα, το 1976-77 η Νιούκασλ Γιουνάιτεντ εκδιώχθηκε από τη διοργάνωση γι’ αυτό το λόγο. Τελικά, αποφασίστηκε να μετέχουν ομάδες μικρότερων κατηγοριών. Σταδιακά, το ενδιαφέρον των φιλάθλων μειώθηκε και το 1981 οι σκοτσέζικες ομάδες αποσύρθηκαν. Η διοργάνωση συνεχίστηκε μόνο με αγγλικές ομάδες μικρών κατηγοριών και ονομάστηκε «Football League Group Trophy». Το 1987-88 έγινε μια προσπάθεια ανασύστασης του θεσμού με νέο τίτλο: «Anglo Scottish Challenge Cup», χωρίς επιτυχία. Στα έξι χρόνια του θεσμού κυριάρχησαν οι αγγλικές ομάδες, αφού κατέκτησαν το τρόπαιο πέντε φορές. Άλλωστε, οι τέσσερις από τους έξι τελικούς ήταν καθαρά αγγλική υπόθεση. Καμιά ομάδα δεν πήρε δυο φορές το κύπελλο. Όμως, δυο ομάδες αγωνίστηκαν σε δύο τελικούς, κατά σύμπτωση μεταξύ τους. Η αγγλική Μπρίστολ Σίτι και η σκοτσέζικη Σεντ Μίρεν αντιμετώπισαν η μια την άλλη και κέρδισαν από έναν τελικό το 1978 και το 1980 αντίστοιχα. 1975-76: Μίντλεσμπρο - Φούλαμ ΦΚ: 1-0 1976-77: Νότιγχαμ Φόρεστ – Λέιτον Όριεντ: 5-1 1977-78: Μπρίστολ Σίτι - Σεντ Μίρεν: 3-2 1978-79: Μπέρνλεϊ ΦΚ – Όλντχαμ Αθλέτικ: 4-1 1979-80: Σεντ Μίρεν - Μπρίστολ Σίτι: 5-1 1980-81: Τσέστερφιλντ ΦΚ - Νοτς Κάουντι: 2-1
Άγιος Γεώργιος Περιστερίου Λακωνίας

Ο Άγιος Γεώργιος είναι οικισμός της τοπικής κοινότητας Περιστερίου, της δημοτικής ενότητας (τέως δήμου) Σκάλας, του δήμου Ευρώτα, της περιφερειακής ενότητας (τέως νομού) Λακωνίας, στην περιφέρεια Πελοποννήσου, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Επιδαύρου Λιμηράς του νομού Λακωνίας, στο γεωγραφικό διαμέρισμα Πελοποννήσου. Μέχρι το 1928 ο οικισμός ονομαζόταν Άλαΐμπεη και, μέχρι το 1984, Πανηγυρίστρα.

 Ο Άγιος Γεώργιος είναι πεδινός οικισμός στη ΝΚ. Λακωνία, στην ανατολική όχθη του ποταμού Ευρώτα, απέναντι από τη Σκάλα -που βρίσκεται στη δυτική όχθη- και σε μέσο σταθμικό υψόμετρο 20. Απέχει 45 χλμ. περίπου ΝΑ. της Σπάρτης. Ο οικισμός αναγνωρίστηκε το 1835 ως Άλαΐμπεη Λακωνίας και προσαρτήθηκε στον δήμο Έλους. Το 1899 προσαρτήθηκε στον νομό Λακεδαίμονος και το 1909 υπήχθη ξανά στον νομό Λακωνίας. Το 1912 καταργήθηκε για να επανασυσταθεί το 1920. Το 1928 μετονομάστηκε σε Πανηγυρίστρα και το 1984 σε Άγιος Γεώργιος. Το 1994 προσαρτήθηκε στον δήμο Σκάλας. Με το ΦΕΚ 87Α - 07/06/2010 αποσπάστηκε από τον δήμο Σκάλας και προσαρτήθηκε στον δήμο Ευρώτα. Η μεγάλη βυζαντινή εκκλησία του Αγίου Γεωργίου, του 10ου αιώνα. Είναι σταυροειδής, κυλινδρικός ναός μετά τρούλου. Σε επίσημη έκθεση του 1828 αναγράφεται ως «εκκλησία κοινή των 10 χωριών του Έλους». Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ) Εγκυκλοπαίδεια Πάπυρος Λαρούς, εκδ. 1963 (ΠΛ) Περιοδικό «Διακοπές», εκδ. Δ.Ο.Λ., 2010 eetaa.gr https://www.youtube.com/watch?v=hbV9cjkfPW0
Λεωφόρος της Δόξας στο Χόλυγουντ

Η Λεωφόρος της Δόξας στο Χόλυγουντ (αγγλικά: Hollywood Walk of Fame) αποτελείται από περισσότερα από 2.700 πεντάκτινα μωσαϊκά και ορείχαλκα αστέρια ενσωματωμένα στα πεζοδρόμια κατά μήκος δεκαπέντε οικοδομικών τετραγώνων της Λεωφόρου του Χόλυγουντ και τριών οικοδομικών τετραγώνων της Οδού Βάιν στο Χόλυγουντ της Καλιφόρνια. Τα αστέρια είναι μόνιμα δημόσια μνημεία προς τιμήν επιτευγμάτων στην βιομηχανία του θεάματος, φέροντας τα ονόματα ηθοποιών, μουσικών, σκηνοθετών, παραγωγών, φανταστικών χαρακτήρων μεταξύ άλλων. Τη Λεωφόρο της Δόξας διαχειρίζεται το Εμπορικό Επιμελητήριο του Χόλυγουντ και συντηρείται από το αυτοχρηματοδοτούμενο Ιστορικό Καταπίστευμα του Χόλυγουντ. Είναι ένας δημοφιλής τουριστικός προορισμός, με 10 εκατομμύρια επισκέπτες ετησίως με εκτιμήσεις του 2010.

 Η Λεωφόρος της Δόξας εκτείνεται 2,1 χλμ. ανατολικά προς δυτικά στη λεωφόρο Χόλυγουντ, από την οδό Γκάουερ μέχρι το Χόλυγουντ και την πύλη Λα Μπρέα στη λεωφόρο Λα Μπρέα, καθώς και ένα μικρό τμήμα στο Μάσρφιλντ Γουέι που εκτείνεται διαγώνια μεταξύ της λεωφόρου Χόλυγουντ και της Λα Μπρέα και 640 μέτρα βόρεια προς νότο στην οδό Βάιν μεταξύ της οδού Γιούκα και της λεωφόρου Σάνσετ. Σύμφωνα με μια έκθεση του 2003 από την εταιρεία έρευνας αγοράς NPO Plog Research, η Λεωφόρος της Δόξας προσελκύει περίπου 10 εκατομμύρια επισκέπτες ετησίως—περισσότερους από το Sunset Strip, το Κινεζικό Θέατρο (πρώην Grauman's), το Queen Mary και το Μουσείο Τέχνης της Κομητείας του Λος Άντζελες — και έπαιξε σημαντικό ρόλο στο να γίνει ο τουρισμός τη μεγαλύτερη βιομηχανία στην κομητεία του Λος Άντζελες. Από το 2022, η λεωφόρος της δόξας περιλαμβάνει 2.725 αστέρια, τα οποία απέχουν σε διαστήματα 1,8 μέτρα. Οι πλάκες είναι κοραλί-ροζ με αστέρια πεντάκτινης επένδυσης με ορείχαλκο (όχι μπρούτζο, μια συχνά επαναλαμβανόμενη ανακρίβεια) μέσα σε φόντο χρώματος κάρβουνου. Το όνομα του τιμώμενου προσώπου είναι ένθετο με ορειχάλκινα γράμματα στο επάνω μέρος κάθε αστεριού. Κάτω από την επιγραφή, στο κάτω μισό του πεδίου αστεριών, ένα στρογγυλό ένθετο ορειχάλκινο έμβλημα υποδεικνύει την κατηγορία των εισφορών του τιμώμενου. Τα εμβλήματα συμβολίζουν πέντε κατηγορίες στη βιομηχανία του θεάματος: Από όλα τα αστέρια στη λεωφόρο μέχρι σήμερα, το 47% έχει βραβευτεί στην κατηγορία κινηματογράφου, το 24% στην τηλεόραση, το 17% στην ηχογράφηση, το 10% στο ραδιόφωνο και λιγότερο από το 2% στην κατηγορία ζωντανής απόδοσης. Σύμφωνα με το Εμπορικό Επιμελητήριο του Χόλιγουντ, περίπου 20 νέα αστέρια προστίθενται στο κάθε χρόνο. Επίσημη ιστοσελίδα (Αγγλικά) Hollywood Star Walk: LA Times– ένας διαδραστικός χάρτης με τοποθεσίες των αστεριών και φωτογραφίες (Αγγλικά) Διαδραστικός ταξιδιωτικός οδηγός της Λεωφόρου της Δόξας στο Χόλυγοτντ για Η/Υ Αρχειοθετήθηκε 2010-02-12 στο Wayback Machine. – hwof.com. (Αγγλικά)
Κύπελλο Κύπρου πετοσφαίρισης ανδρών 2015-16

Το Κύπελλο Κύπρου 2015-16 ήταν η 42η έκδοση του Κυπέλλου Κύπρου (39η υπό την αιγίδα της Κυπριακή Ομοσπονδία Πετοσφαίρισης). Συμμετείχαν οι οκτώ ομάδες της Α΄ κατηγορία 2015-16. Νικήτρια ήταν η Ομόνοια για 4η φορά στην ιστορία της.

 Στην προημιτελική φάση οι οκτώ ομάδες κληρώθηκαν τυχαία μεταξύ τους σε τέσσερα ζευγάρια και έδωσαν διπλούς αγώνες (εντός και εκτός έδρας). Οι τέσσερις νικήτριες προκρίθηκαν στην ημιτελική φάση. Στην ημιτελική φάση οι ομάδες κληρώθηκαν τυχαία μεταξύ τους και τα δύο ζευγάρια έδωσαν διπλούς αγώνες (εντός και εκτός έδρας) με τις δύο νικήτριες να προκρίνονται στον τελικό. Στις δύο αυτές φάσεις, αν κάθε ομάδα ενός ζευγαριού είχε από μία νίκη, στον επόμενο γύρο προκρινόταν η ομάδα με τη μεγαλύτερη διαφορά μεταξύ των αποκτηθέντων και απολεσθέντων και στους δύο αγώνες σετ. Σε περίπτωση που είχαν την ίδια διαφορά (π.χ. κάθε ομάδα είχε από μια νίκη με 3-0), στον επόμενο γύρο προκρινόταν η ομάδα με την μεγαλύτερη διαφορά μεταξύ των αποκτηθέντων και απολεσθέντων και στους δύο αγώνες πόντων. Σε περίπτωση που η διαφορά αυτή ήταν η ίδια, στον επόμενο γύρο προκρινόταν η ομάδα η οποία στον νικηφόρο της αγώνα είχε μεγαλύτερο λόγο στο κλάσμα που είχε σαν αριθμητή τους αποκτηθέντες και παρονομαστή τους απολεσθέντες πόντους της. Σε περίπτωση που και οι λόγοι του κλάσματος των δύο ομάδων ήταν ίδιοι διεξαγόταν επαναληπτικός αγώνας σε ουδέτερη έδρα.Ο τελικός ήταν μονός και διεξήχθη σε ουδέτερη έδρα. Στην προημιτελική φάση έγιναν διπλοί αγώνες. Κάθε ομάδα αγωνίστηκε στην έδρα της και στην έδρα του αντιπάλου. Ο πίνακας που ακολουθεί παρουσιάζει τα τελικά αποτελέσματα των αγώνων. Στην ημιτελική φάση έγιναν διπλοί αγώνες. Κάθε ομάδα αγωνίστηκε στην έδρα της και στην έδρα του αντιπάλου. Ο πίνακας που ακολουθεί παρουσιάζει τα τελικά αποτελέσματα των αγώνων. Στον τελικό προκρίθηκαν η Ομόνοια και η Νέα Σαλαμίνα. Το παιχνίδι διεξήχθη στις 22 Απριλίου 2016 στο Κίτιον στη Λάρνακα. Νικήτρια ήταν η Ομόνοια με σκορ 3-2 σετ (25-16, 17-25, 22-25, 25-21, 15-9). ΚΟΠΕ, επιμ. (2015-11-09) (pdf). ΕΙΔΙΚΗ ΠΡΟΚΗΡΥΞΗ ΠΡΩΤΑΘΛΗΜΑΤΟΣ ΚΥΠΕΛΛΟΥ OΠΑΠ Α’ ΚΑΤΗΓΟΡΙΑΣ ΑΝΔΡΩΝ ΑΓΩΝΙΣΤΙΚΗΣ ΠΕΡΙΟΔΟΥ 2015 – 2016. Λευκωσία. Αρχειοθετήθηκε από το πρωτότυπο στις 2016-04-22. https://web.archive.org/web/20160422192657/http://www.volleyball.org.cy/docs/201516/CupMen_201516.pdf. Ανακτήθηκε στις 2016-04-22. «Κύπελλο ΟΠΑΠ Α΄ Κατηγορίας Ανδρών 2015-16 - Αποτελέσματα» (PDF). www.volleyball.org.cy. ΚΟΠΕ. Αρχειοθετήθηκε από το πρωτότυπο (PDF) στις 21 Μαρτίου 2021. Ανακτήθηκε στις 21 Μαρτίου 2021.
Κύπελλο Πρωταθλητριών Ομάδων Ευρώπης (Ύμνος)

Ο ύμνος για το Κύπελλο Πρωταθλητριών Ομάδων Ευρώπης γράφτηκε από τον Τόνι Μπράιτεν, κατόπιν αναθέσεως από την UEFA το 1992. Ο Ύμνος βασίστηκε στον ύμνο ενθρονίσεως "Ζαντόκ ο Ιερέας" του Γερμανού συνθέτη Γκέοργκ Φρήντριχ Χαίντελ. Το κομμάτι εκτελέσθηκε από τη Βασιλική Φιλαρμονική Ορχήστρα και τραγουδήθηκε από την Ακαδημία του Αγίου Μαρτίνου των Αγρών σε τρεις επίσημες γλώσσες που χρησιμοποιήθηκαν από την UEFA: Αγγλικά, Γερμανικά και Γαλλικά. Η πλήρης έκδοση του ύμνου έχει διάρκεια τρία λεπτά και εκτελείται πριν από κάθε διεξαγωγή παιχνιδιού για το Κύπελλο Πρωταθλητριών Ομάδων Ευρώπης στην αρχή και στο τέλος των τηλεοπτικών και ραδιοφωνικών μεταδόσεων. Ο ύμνος δεν έχει απελευθερωθεί εμπορικά από την αρχική έκδοσή του.

 Ce sont les meilleures équipes Sie sind die allerbesten Mannschaften The main event!Die Meister Die Besten Les grandes Équipes The Champions!Une grande réunion Eine große sportliche Veranstaltung The main event!Ils sont les meilleurs Sie sind die Besten These are the champions!Die Meister Die Besten Les grandes Équipes The Champions!Die Meister Die Besten Les grandes Équipes The Champions! Αυτές είναι οι καλύτερες ομάδες (στα γαλλικά) Οι καλύτεροι από τις καλύτερες ομάδες (στα γερμανικά) Το κύριο γεγονός ! (στα αγγλικά) Οι άριστοι (στα γερμανικά) Οι καλύτεροι (στα γερμανικά) Οι σπουδαίες ομάδες (στα γαλλικά) Οι πρωταθλητές! (στα αγγλικά) Μια πολυπληθής συγκέντρωση (στα γαλλικά) Μια σπουδαία αθλητική εκδήλωση (στα γαλλικά) Το κύριο γεγονός! (στα αγγλικά) Είναι οι καλύτεροι (στα γαλλικά) Είναι οι καλύτεροι (στα γερμανικά) Αυτοί είναι οι πρωταθλητές! (στα αγγλικά) Οι άριστοι (στα γερμανικά) Οι καλύτεροι (στα γερμανικά) Οι σπουδαίες ομάδες (στα γαλλικά) Οι πρωταθλητές! (στα αγγλικά) Οι άριστοι (στα γερμανικά) Οι καλύτεροι (στα γερμανικά) Οι σπουδαίες ομάδες (στα γαλλικά) Οι πρωταθλητές! (στα αγγλικά) (Αγγλικά) Επίσημη ιστοσελίδα της UEFA
Neomura

Τα Neomura (ετυμολ.: neo (νέο) + murus (τείχος)) είναι ένας κλάδος που έχει προταθεί από τον Thomas Cavalier-Smith και ο οποίος κλάδος δεν λαμβάνει ευρείας αποδοχής από την επιστημονική κοινότητα. Τα Neomura αποτελούνται από δύο επικράτειες ζωής: αυτή των αρχαίων και αυτή των ευκαρυωτών.

 Cavalier-Smith T (1987). «The origin of eukaryotic and archaebacterial cells». Ann. N. Y. Acad. Sci. 503: 17–54. doi:10.1111/j.1749-6632.1987.tb40596.x. PMID 3113314. Αρχειοθετήθηκε από το πρωτότυπο στις 2013-01-05. https://archive.today/20130105193117/http://www3.interscience.wiley.com/resolve/openurl?genre=article&sid=nlm:pubmed&issn=0077-8923&date=1987&volume=503&spage=17. Ανακτήθηκε στις 2014-04-16. Cavalier-Smith T (January 2002). «The neomuran origin of archaebacteria, the negibacterial root of the universal tree and bacterial megaclassification». Int. J. Syst. Evol. Microbiol. 52 (Pt 1): 7–76. PMID 11837318. http://ijs.sgmjournals.org/cgi/pmidlookup?view=long&pmid=11837318. Cavalier-Smith T (2006). «Rooting the tree of life by transition analyses». Biol. Direct 1: 19. doi:10.1186/1745-6150-1-19. PMID 16834776. PMC 1586193. Αρχειοθετήθηκε από το πρωτότυπο στις 2019-12-18. https://web.archive.org/web/20191218025429/http://www.biology-direct.com/content/1//19. Ανακτήθηκε στις 2014-04-16. Skophammer RG, Servin JA, Herbold CW, Lake JA (August 2007). «Evidence for a gram-positive, eubacterial root of the tree of life». Mol. Biol. Evol. 24 (8): 1761–8. doi:10.1093/molbev/msm096. PMID 17513883. http://mbe.oxfordjournals.org/cgi/pmidlookup?view=long&pmid=17513883.